287 
dem, nærmest hen imod Forfaldsstadiet; de livskraftige Kolonier 
have aldrig et saadant Udseende. Braern har ikke fundet Formen, 
og der er altsaa hos ham ingen Meddelelse om denne interessante 
Bryozo. Kraepelin meddeler (17. S. 128), at den skal være funden 
af Baek ved Stockholm, hvilket dog er ganske urigtigt. I dette 
Arbejde omtales dels Hydra, og det er denne Form, som Baek 
har fundet i Sverige, dels Lophopus ; om denne meddeler Baek 
imidlertid kun, at han har set den i Seinen ved Paris, og gen¬ 
giver til nærmere Identifikation Trembleys Afbildninger. Da det 
var mig bekendt, hvor sjælden denne Form er, blev jeg ikke lidet 
forbauset over at støde paa den i talrige, pragtfulde Kolonier i 
„Indelukkets 11 Kanaler nær Frederiksborg. 
Blandt de ikke faa smukke Bryozoformer, som vore ferske 
Vande indeholde, er Lophopus uden Tvivl den smukkeste. Jeg 
fandt i Oktober Maaned Kolonier med en Diameter af c. 4 Centi¬ 
meter. Kappen er af en gennemsigtig, svagt blaalig Farve: detalrige 
Polypiders Tarmkanaler ere brunrøde med gullige Længdestriber, og 
Lophophorerne ere citrongule. Iagttager man Kolonierne med Lupen, 
ser man Polypiderne skyde sig langsomt ud og ind, udfolde 
deres Kroner, bevæge de enkelte Tentakler, og idet de skyde sig 
ud, føre de lange, statoblastbesatte Funiculi med sig ud imod Mun¬ 
dingen. Da Kolonierne vare i høj Grad gennemsigtige, kunde 
næsten alle Livsprocesser direkte studeres. De fandtes, store og smaa 
mellem hverandre, paa de Siv, Blade, Rodtrævler etc., som dækkede 
Bredden af den ene Kanal, særlig i Vandskorpen, og voksede i 
Vand, der kun var c. 1 Meter dybt, men syntes aldrig at gaa mere 
end 1 Decim, ned i Vandet. Jeg fandt dem i Juni Maaned i faa, 
temmelig smaa Eksemplarer, og tilsaa dem næsten hver Uge 
igennem Aaret 1893 indtil Februar 1894, da Kanalerne bundfrøs 
inde ved Bredden, og Kolonierne døde. I det tidlige Foraar lod Forst¬ 
væsenet til min store Sorg Kanalerne opmudre og rense for Planter. 
Hvor meget der end blev søgt i Sommeren 1894, fandtes Kolonierne 
ikke, og først den 17. Oktober fandtes atter 20 smaa Kolonier. Jeg 
mistede herved Lejlighed til Iagttagelser i hele Foraarshalvaaret 1895. 
